Tera-
tera (žymima T) – SI sistemos priešdėlis, reiškiantis daugiklį 1012 arba 1 000 000 000 000. Priešdėlis kilo iš graikų kalbos žodžio τέρας 'monstras'. Jis taip pat primena graikišką žodį τετρα 'keturi'. Sutapimo dėka priešdėliu tera- žymimas daugiklis 1012 yra lygus tūkstančiui pakeltu ketvirtuoju laipsniu (10004). Šiuo sutapimu buvo pasinaudota skiriant vardus didesnius daugiklius žymintiems priešdėliams peta-, eksa-, zeta- ir jota-. Pavyzdžiui, priešdėlis peta- buvo sukurtas taip, kad primintų graikų kalbos žodį πέντε (pente), reiškiantį penkis, nes priešdėliu peta- žymimas daugiklis 1015 yra lygus 10005. Kompiuterių moksle priešdėlis tera- gali reikšti 1 099 511 627 776 (10244 arba 240), o ne 1 000 000 000 000. Taigi, žodis terabaitas gali reikšti ir 1 000 000 000 000 baitų, ir 1 099 511 627 776 baitų. Norint išvengti dviprasmiškumo buvo pasiūlyta 240 žymėti priešdėliu tebi-, o tera- vartoti tik žymint 1012.